Publication: Magyar Közlöny
Issue: MK-2001-113 (Year: 2001, Number: 113)
Era: 1990-2004
Section: 38/2001. (X. 17.) OM rendelethez
Paragraph Index: 354

6. Az ismeretek ellenőrzési rendszere Az ismeretek ellenőrzési rendszere a tantervben előírt aláírások, gyakorlati és elméleti jegyek megszerzéséből, a szakdolgozat elkészítéséből, valamint a záróvizsga letételéből tevődik össze. 6.1. A szakdolgozat A szakdolgozatban az intézmény által megadott, illetve jóváhagyott témában a jelöltnek bizonyítani kell, hogy jártas a hazai és nemzetközi szakirodalomban, képes annak önálló, kritikai alapon történő alkalmazására, a választott témakörben képes önálló adatgyűjtésre, az adatok szakszerű értékelésére, a kapott eredmények értelmezésére és magas szintű következtetések levonására. 6.2. Záróvizsga 6.2.1. A záróvizsgára bocsátás feltételei: — a tantervben előírt valamennyi tanulmányi és vizsgakötelezettség teljesítése, — az előírt kredit megszerzése, — angol, francia vagy német nyelvből államilag elismert középfokú nyelvvizsga, — a szakdolgozat benyújtása. 6.2.2. A záróvizsga részei: — a szakdolgozat megvédése magyar vagy idegen nyelven, — a szakdolgozat tárgyköréből szóbeli vizsga. 6.2.3. A záróvizsga tárgyai: — a megújuló energiaforrások és energiaátalakítási technológiák, — a megújuló energiaforrások alkalmazásának műszakigazdasági feltételrendszere. 6.2.4. A záróvizsga eredménye: — a szakdolgozat védése alapján adott érdemjegy és a szóbeli záróvizsgára kapott érdemjegy számtani átlaga. A pénzügyminiszter 36/2001. (X. 17.) PM rendelete egyes miniszteri rendeletek és államtitkári rendelkezések hatályon kívül helyezéséről

Source: https://magyarkozlony.hu/hivatalos-lapok/1d33291a1b4eb4ae90bfae2c16d19d1c34505b5d/dokumentumok/b2bdff1e51327d200e764867e29436fe01ffbf09/letoltes